**Աննե Հոլթ** ՝ (նորվ.՝ Anne Holt, նոյեմբերի 16, 1958(1958-11-16), Լարվիկ, Վեստֆոլ), նորվեգացի հեղինակ, իրավաբան և նախկին Արդարադատության նախարար։

Կենսագրություն
--------------

Ծնվել է 1958 թվականի նոյեմբերի 16-ին , Նորվեգիայի Թագավորության հարավային հատվածում գտնվող Լարվիկ կոմունայում, մեծացել Լիլլյեսթրյոմում և Թրոմսյոում, իսկ 1978 թվականին տեղափոխվել Օսլո։ 1986 թվականին Աննե Հոլթն ավարտել է Բերգենի համալսարանը, իրավաբանի որակավորումով։ 1984-ից 1988 թվականներին աշխատել է Նորվեգիայի հեռարձակող ընկերությունում (NRK)։

### Անձնական կյանք

Աննե Հոլթն ապրում է Օսլոյում իր զուգընկերոջ և իրենց դստեր՝ Իոհաննայի հետ։

Կարիերա
-------

Աննե Հոլթը երկու տարի աշխատել է Օսլոյի ոստիկանության բաժանմունքում, ձեռք բերել Նորվեգիայում փաստաբան աշխատելու իրավունք։ 1990 թվականին վերադարձել է Նորվեգիայի հեռարձակող ընկերություն (NRK), մեկ տարի աշխատել այնտեղ որպես լրագրող, և վարել է նորությունների ծրագիրը։

Իր իրավաբանական պրակտիկան Աննե Հոլթը սկսել է 1994 թվականին, և կարճ ժամանակով՝ 1996 թվականի նոյեմբերի 25-ից մինչև 1997 թվականի փետրվարի 4-ը եղել է Նորվեգիայի Արդարադատության նախարար։ Հոլթն իր առողջական խնդիրների պատճառով հրաժարական է տվել, իսկ նրան փոխարինել է Գերդ-Լիվ Վալլան։

Ստեղծագործական աշխատանքներ
--------------------------

Աննե Հոլթի դեբյուտային աշխատանքը որպես վիպագիր, եղել է «Կույր դիցուհին» (Blind gudinne) հանցագործության մասին վեպը, 1993 թվականին, որը պատմում է լեսբուհի ոստիկան Հաննե Վիլհելմսենի մասին։ Հոլթը երկու վեպերի համահեղնակ է իր պետքարտուղար Բերիթ Ռեյիս-Անդերսենի հետ («Løvens gap» 1997, «Uten ekko» 2000)։

Նրա 2015 թվականի «Offline» վեպը իսլամական մշակույթի կենտրոնի վրա ահաբեկչական հարձակման մասին է, որն իրականացվել է մի խումբ նորվեգացի ազգայնամոլների կողմից։

Նա ամենահաջողակ վիպասաններից մեկն է Նորվեգիայում, ով գրել է վեպեր հանցագործությունների մասին։ Նրա գործերը հրատարակվել են 25 երկրներում։

Քաղաքական տեսակետներ
--------------------

Հոլթը Նորվեգական բանվորական կուսակցություն և սոցիալ դեմոկրատական կուսակցության անդամ է։ Նա խիստ պահպանել է մուսուլմանների ներգաղթի բարձր մակարդակը սկանդինավյան երկրներում, և նկարագրել է այդ ռասիստների քաղաքականության քննադատությունները։ 2014-ին Աննե Հոլթը շվեդ լրագրողների աշխատանքն ավելի բարձր է գնահատել նորվեգացի լրագրողների աշխատանքից, իսլամի քննադատությունն ու ներգաղթն իրենց հանսարակությանը քաղաքապես ճիշտ ներկայացնելու և իրազեկելու համար։

Պարգևներ
--------

Նա պարգևատրվել է տասնյակ մրցանակներով, այդ թվում «Riverton Prize» մրցանակով (1994 թվական) «Երանի՜ նրանց, ովքեր ձգտում են» (Salige er de som tørster), «Bokhandler Prize» (1995 թվական) մրցանակով «Սատանայի մահը» վեպերի համար և «Cappelen Prize» մրցանակ (2001 թվական)։

Բիբլիոգրաֆիա
------------

* 1993 Կույր դիցուհին (Blind gudinne)
* 1994 Օրհնված են նրանք, ովքեր ձգտում են (Salige er de som tørster)
* 1995 Սատանայի մահը (Demonens død)
* 1997 Առյուծի բերանը (Løvens gap)
* 1999 Մեռած Ջոկերը (Død joker)
* 2000 Արձագանք չկա (Uten ekko)
* 2003 Ճշմարտությունն այն կողմ է (Sannheten bortenfor)
* 2007 1222
* 2015 Տարօրինակ թվեր (Offline)
* 2016 Փոշու և մոխրի մեջ (I støv og aske)

Ծանոթագրություններ
------------------

1. 1 2  Internet Movie Database — 1990.
2. 1 2  FemBio տվյալների շտեմարան (գերմ.)
3. 1 2  Munzinger Personen (գերմ.)
4. 1 2  *Deutsche Nationalbibliothek* Record #120462303 // Gemeinsame Normdatei (գերմ.) — 2012—2016.
5. ↑
6. ↑
7. ↑
8. ↑   — VG, 2000.
9. ↑  Olsen, Pål Gerhard; Anne Holts nye krim: Terroren ikke påtrengende nok; Aftenposten; September 26, 2015;
10. ↑  Salomonsson Agency
11. ↑  Rustad, Hans; Anne Holt står fast; Document; November 14, 2014;
12. ↑  Rustad, Hans; Anne Holt: elsker Sverige for det politisk korrekte; Document; September 25, 2010;
13. ↑  Berge, Toril; Jeg kan skrive krim; VG; March 10, 2004;

Արտաքին հղումներ
----------------

* Anne Holt's Swedish Publisher
* The Salomonsson Agency Archived 2014-06-22 at the Wayback Machine.
* Fantastic Fiction

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | ČSFD · Internet Movie Database · Internet Speculative Fiction Database |
|  |
| Բառարաններ և հանրագիտարաններ | Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BIBSYS: 90704843 · BNE: XX1598394 · BNF: 12186264h · CONOR: 220869475 · GND: 120462303 · ICCU: MILV122038 · ISNI: 0000000121016667 · LCCN: n98006352 · NDL: 00616745 · NKC: xx0097569 · NLP: a0000002250692 · NTA: 142331260 · NUKAT: n2002037022 · LIBRIS: 329449 · SUDOC: 052639134 · VIAF: 59128005 · WorldCat VIAF: 59128005 |

 |

 |